Deadline Hollywood. Deadline Hollywood (boshqa nomlari – Deadline, Deadline.com) onlayn yangiliklar vebsaytidir. 2006-yilda Nikki Finke tomonidan Deadline Hollywood Daily nomli yangiliklar blogi sifatida asos solingan. Sayt kuniga bir necha marotaba yangilanib, asosan koʻngilochar mavzudagi yangiliklarni yoritib boradi. 2009-yildan beri ushbu veb-sayt "Penske Media Corporation" brendi hisoblanadi. Tarixi. "Deadline" 2002-yil iyun oyida Nikki Finke tomonidan asos solingan, shuningdek u "LA Weekly" haftalik gazetani ham yuritgan. U 2006-yil mart oyida Deadline Hollywood Daily (DHD) blogini oʻz gazetasining onlayn versiyasi sifatida yaratgan. U 2006-yilda uni koʻngilochar savdo veb-sayti sifatida rasman ishga tushirgan. Sayt 2009-yilga kelib Hollywudning eng koʻp kuzatiladigan veb-saytlaridan biriga aylangan. 2009-yilda Finke "Deadline"ni Penske Media Corporationga (keyinchalik „Mail.com Media“ deb atalgan) sotgan. Bundan tashqari, unga „Los Angeles Times“ gazetasi tomonidan „million dollar“ deb baholangan besh yillik mehnat shartnomasi hamda sayt daromadining bir qismi berildi. 2009-yil sentyabr oyida saytning URL manzili deadline.com ga oʻzgartirildi va sayt nomi „Deadline Hollywood“ga almashtirildi. Ushbu yangiliklar nashri 2010-yilda Nyu-York boʻylab keng tarqalgan. Bu kengayish "Variety" jurnali muxbiri Mike Fleming Jr.ni Nyu-York muharriri sifatida, "Financial Times" muharriri Tim Adlerni „Deadline“ning Londondagi rahbari sifatida va Nellie Andreevani saytning televideniye boʻlimida „Tlevideniya boʻyicha bosh muharrir“ lavozimlariga tayinlash bilan amalga oshirilgan. Finke 2013-yil noyabr oyigacha Deadline Hollywood muharriri sifatida faoliyat yuritgan. U oʻzi va "Penske Media Corporation" kompaniyasi oʻrtasidagi kelishmovchilikdan soʻng oʻz lavozimini tark etgan. Keyinchalik "Penske Media Corporation" raqobatdosh savdo jurnali va veb-sayti boʻlgan "Variety"ni sotib olgan..